  Туспуктэм: Удмуртиысь тӧролэн но кивалтэтлэн пресс-службазы Майя Бывальцева Сьӧлта ёросысь Егоровцы гуртысь вить дауръем пужым Россиысь валтӥсь писпу луыны быгатэ. «Деревья – памятники живой природы» огъяросси программалэн йӧскалык вожвылъяськоназ куара сётон кутскиз. Со сярысь Удмуртиысь тӧролэн но кивалтэтлэн пресс-службазы ивортӥз. Куара сётон 1-тӥ гудырикошконозь вожвылъяськонлэн сайтаз мыноз. Удмуртиысь пужым 8 номерен пусъемын. Со вормиз ке, писпуосты эскеронъя «Здоровый лес» центрысь ӧнерчиосын эскерон но утялтон ужрадъёс ортчытыны сертификат басьтоз. Озьы пужымез эшшо трос аръёслы утьыны луоз. Оглом вожвылъяськонэ 69 писпу пыриське  Удмуртиысь инкуазь узырлыкъёсъя министр Денис Удалов верамъя, «Экология» йӧскалык ӵектос улсын элькунын трос аспӧртэм писпуос исантэм (заповедной) интыосын утисько. Кылсярысь, «Нечкинский» йӧскалык паркысь вашкала лыстэмпужым, «Шаркан» инкуазь паркысь кырыж пужым, Эгра ёросысь бырем Заякино гурт вӧзысь кедръёс. « Милям ужпуммы – таосты но мукет инкуазь синпелетъёсты но соослэсь историзэс утьыны. "Российское дерево года" вожвылъяськонэ пыриськон сое быдэстыны луонлык сётэ. Егоровцы гуртысь пужым элькунамы экологи путешествиослы эшшо одӥг яратоно инты луыны быгатэ шуыса малпасько » Денис Удалов, Удмуртиысь инкуазь узырлыкъёсъя но инкуазез утёнъя министр Тодэ вайытом, пужымлэн «Самая высокая сосна республики» но «Самое широкое в обхвате хвойное дерево» дано нимъёсыз вань ни. Ватсалом, Дэбес ёросысь пужымез Россыись трос арлыдъем писпуосын йӧскалык лыдметэ пыртӥзы. Тегъёс: писпуос вожвылъяськон Удмуртия инкуазь  